एक दिन मद्रराज अश्वपति अपनी सभा में बैठे हुए देवर्षि नारद से बातें कर रहे थे। उसी समय मंत्रियों के साथ सावित्री तीर्थों में विचरकर अपने पिता के घर पहुँची। पिता के पूछने पर सावित्री ने अपने द्वारा ढूँढ़े गए वर का वृत्तान्त बताया। शाल्वदेश में द्युमत्सेन नाम से विख्यात एक बड़े धर्मात्मा राजा थे। पीछे वे अन्धे हो गए। इस प्रकार आँखें चली जाने से पुत्र की बाल्यावस्था होने से अवसर पाकर उनके पूर्वशत्रु एक पड़ोसी राजा ने उनका राज्य हर लिया। तब अपने बालक पुत्र और भार्या के सहित वे वन में चले आए और तपस्या करने लगे। उनके कुमार सत्यवान, जो अब वन में रहते हुए बड़े हो गए हैं, मेरे अनुरूप हैं और मैंने मन से उन्हीं को अपने पतिरूप से वरण किया है।